section_heading: Katie Bell
paragraph_text: U Harryju Potteru i Princu miješane krvi, Katie je jedina preostala članica stare postave metlobojske ekipe kojoj se Harry pridružio na svojoj prvoj godini. Savjetovala je Harryja da ne diskriminira nove igrače u korist starih nego da održi kvalifikacije za sve. Ona je, naravno, uspjela zadržati svoje mjesto lovice, a pridružile su joj se Ginny Weasley i Demelza Robins.